خاریجی ایشلر باخانی مؤولود چاووش‌اوغلو، چینین سینجان اویغور اؤزارک بؤلگه‌سین‌ده اویغور تورکلری و دیگر مسلمان قروپلارا قارشی اینسان حاقلاری پوزونتولارینا دایر راپورلارین قایغی وئریجی اولدوغونو دئدی.
مؤولود چاووش‌اوغلو، سوئیس‌ده‌کی بیرلشمیش میلتلر ژنو افیسین‌ده باشلایان انسان حاقلاری شوراسینین ۴۰.جی توپلانتیسینین آچیلیشین‌داکی "یوکسک سویه‌لی" بؤلوم‌ده شورایا خطاب ائتدی.
تورکیه‌نین فئتؤ، پ‌کاکا/پید/یپگ و داعش باش‌دا اولماق اوزره بیر چوخ ترور تهدیدی ایله عینی آندا مباریزه ائتمه‌سینه باخمایاراق، اینسان حاقلارینا هر زامان اؤنم وئردیگینی وورغولایان چاووش‌اوغلو، دموکراسی و اینسان حاقلارینی قوروماغین دایما اؤنملی گوندملری اولدوغونو قید ائتدی.
فرق‌لی بؤلگه‌لر‌ده‌کی انسانی بحرانلارا توخونان چاووش‌اوغلو، چینین سینجان اویغور موختار بؤلگه‌سین‌ده‌کی اینسان حاقلاری پوزونتولارینا دا وورغو ائد‌رک،
"بیرلشمیش میلتلر عیرقی آیریمچیلیغین آرادان قالدیریلماسی کمیته‌سینین و دیگر بعضی راپورلارداکی اویغور تورکلری و دیگر مسلمان قروپلارا قارشی اینسان حاقلاری پوزونتولارینا دایر تاپقیلار قایغی قایناغی"دئدی.
"چینین ترورلا موباریزه حاقینی قبول ائدرکن، تروریستلر و سوچسوز اینسانلار آراسین‌دا بیر آیریمچی‌لیق ائدیلمه‌سی لازیم اولدوغونو دوشونوروک" ایفاده‌سینی ایشله‌دن چاووش‌اوغلو، چین مقاملارین‌دان، اویغور تورکلری و دیگر مسلمان قروپلارین دینی اؤزگورلوکلری ده داخیل ائورنسل اینسان حاقلارینا حؤرمت ائدیلمه‌سینی گؤزلدیکلرینی بیلدیردی.
